प्रधानमन्त्री देउवा राती साढे दशबजे जनकपुर आएर सीताशरण होटलमा बसेका थिए । विहान ८ बजे महोत्तरीको जलेश्वरको कार्यक्रम सम्बोधन गर्न जानुपर्ने कार्यक्रम थियो । विहानै जानकी मन्दीरमा गएर पूजापाठ गर्ने कार्यक्रम पनि थियो । त्यसका लागि मन्दीरको पूजारीलाई पूजा सामाग्री तयार पार्न पनि भनेका थिए । तर उनी दुई वजेसम्म त्यही होटलमा बसेर पार्टीका नेता तथा कार्यकर्तासँग सोही होटलमा भेटघाट गरेका थिए । भित्र कार्यकर्ता तथा नेताहरुसँग छलफल गरिरहँदा पत्रकारलाई समेत भित्र जान दिएका थिएनन् ।
